jkorsvik/nowiki_second_scrape_merged huggingface dataset:
Jonas Eriksson

Jonas Eriksson (født 28. mars 1974 i Sigtuna) er en svensk fotballdommer som tilhører UEFAs elitedommere.
Han har dømt flere kamper i UEFA-cupen, samt finalen i UEFAs Super Cup i 2013. Sommeren 2014 dømte han under VM i fotball.
Han dømte også Europaligaen-finalen 2016 mellom Liverpool og Sevilla.


== Kamper i VM som hoveddommer ==


=== 2014 ===
 Ghana – USA  (gruppespill)
 Kamerun – Brasil  (gruppespill)
 Argentina – Sveits  (åttedelsfinale)


== Referanser ==


== Eksterne lenker ==
Oversikt over internasjonale kamper hos WorldReferee.com Arkivert 19. juni 2014 hos Wayback Machine.
FIFA-profil Arkivert 18. juni 2014 hos Wayback Machine.
Grzegorz Gilewski

Grzegorz Gilewski (født 24. februar 1973) er en polsk fotballdommer. Gilewski tilhører UEFAs premier-dommere. Han har pr. juli 2007 aldri dømt EM eller VM, men han har dømt fem kamper i Champions League og 15 kamper i UEFA-cupenHan er en av 38 kandidater til å dømme i verdensmesterskapet i fotball 2010 i Sør-Afrika.


== Referanser ==
Banqueting House

Banqueting House er den eneste gjenstående hele bygningen fra Palace of Whitehall i London. Den står ved gaten Whitehall, ikke langt fra Trafalgar Square. 
Bygningen ble tegnet av Inigo Jones i 1619, og stod ferdig i 1622. John Webb bidro under byggefasen til designen. 
Innendørs er det ett enkelt rom over to etasjer, med proporsjoner som en dobbel kube. Det er dekorert med takmalerier av Peter Paul Rubens, som ble bestilt av Karl I og utført i 1635. Bygningen har en forfinet italiensk renessansestil, som var uten sidestykke i det jakobeiske England. Bygningen har et nesten helt flatt tak, med en balustrade langs kanten. Mot gaten er det to søyleordener, korinthisk over jonisk. 
Banqueting House var antagelig ment som det første skrittet mot et fornyet Palace of Whitehall, men spenningen som ledet frem til den engelske borgerkrig forhindret flere byggeprosjekter. Da resten av palasset brant i 1698 overlevde Banqueting House fordi det stod i en isolert posisjon. 
I 1649 ble Karl I henrettet på et provisorisk skafott utenfor bygningen. 


== Referanser ==
Anton Genov

Anton Genov (født 10. oktober 1966) er en bulgarsk fotballdommer. Genov tilhører UEFAs Premier-dommere. Han har per juli 2007 aldri dømt EM- eller VM-kamper, men han har dømt ni kamper i UEFA-cupen


== Referanser ==


== Eksterne lenker ==
(en) Anton Genov – Transfermarkt (dommer)
Eduardo Iturralde González

Eduardo Iturralde González (født 20. februar 1967 i Arrankudiaga) er en spansk fotballdommer. González tilhører UEFAs premier-dommere. Han har aldri dømt EM- eller VM-kamper, men han har dømt fem kamper i Champions League og ni kamper i UEFA-cupen


== Referanser ==
Vladimír Hriňák

Vladimír Hriňák (født 25. februar 1964, død 23. juli 2012) var en slovakisk fotballdommer. Hriňák tilhørte UEFAs premier-dommere. Han dømte aldri VM- eller EM-kamper, men han dømte seks kamper i Mesterligaen og 27 kamper i UEFA-cupen/Europaligaen


== Referanser ==
Soli Deo Gloria

For musikkalbumet av Apoptygma Berzerk, se Soli Deo Gloria (album).Soli Deo Gloria er et latinsk uttrykk som betyr «Bare til Guds ære», evt «Gud alene tilkommer herligheten». Uttrykket finnes blant annet over portaler i kirker (som i Trefoldighetskirken i Arendal) og på kirkeklokker (som i Gjerstad kirke i Aust-Agder). Det pryder også gavlen på Studenterhjemmet i Underhaugsveien, Oslo. Inskripsjonen er å finne utenfor Minnekirken i Villajoyosa, Spania - etter ønske fra pastor Olav Kr. Strømme.
Uttrykket ble også brukt av Johann Sebastian Bach, som skrev det over komposisjonene sine.
Soli Deo Gloria er et av de fem sola som var viktige i reformasjonen: Sola fide, sola gratia, sola scriptura, solus Christus var de andre. Disse stod i motsetning til den katolske lære, hvor også tradisjonen var et viktig tilleggselement i kristen tro.


== Referanser ==
Nikolaj V. Ivanov

Nikolaj Vladimirovitsj Ivanov (russisk: Николай Владимирович Иванов; født 24. januar 1964 i St. Petersburg) er en russisk fotballdommer. Ivanov tilhører UEFAs premier-dommere. Han har aldri dømt EM- eller VM-kamper, men han har dømt 12 kamper i UEFA-cupen.


== Referanser ==
Shortcut

Shortcut kan vise til:

Vegard Olsen, en norsk artist og programleder
Et norsk selskap, se Shortcut (selskap)
Costas Kapitanis

Costas Kapitanis (født 21. mai 1964) er en kypriotisk fotballdommer. Kapitanis tilhører UEFAs premier-dommere. Han har aldri dømt VM- eller EM-kamper, men han har dømt 11 kamper i UEFA-cupen


== Referanser ==
Cherbourg-Octeville

Cherbourg-Octeville er en havneby og tidligere kommune i departementet Manche i regionen Normandie nordvest i Frankrike ved Den engelske kanal. Bynavnet er et resultat av at Cherbourg i 2000 ble sammenslått med nabokommunen Octeville. Byen med omliggende forsteder hadde i 2009 ca. 118 000 innbyggere. Cherbourg-Octeville ble 1. januar 2016 slått sammen med Équeurdreville-Hainneville, La Glacerie, Querqueville og Tourlaville.til den nye kommunen Cherbourg-en-Cotentin, som dermed ble den mest folkerike kommunen i departementet.
Cherbourg var første anløpshavn for RMS «Titanic» etter avreisen fra Southampton i England. Byen ble hardt rammet i kampene under andre verdenskrig, og var fra 1944 en viktig forsynigshavn for allierte tropper. Byen har gitt navn til den kjente franske musikkfilmen  Paraplyene i Cherbourg (Les Parapluies de Cherbourg) fra 1964.
Byen huser også temaparken «Cité de la Mer» som viser historien om utforsking av havet, inklusive de store dypene, med mulighet for å inspisere en ubåt og beskue forskjellige batyskaffer, og en stor seksjon om emigrasjon til den nye verden, som sommeren 2012 inkluderer rekonstruksjoner av deler av interiøret til Titanic.


== Referanser ==


== Eksterne lenker ==
Offisielt nettsted 
(en) Cherbourg-Octeville – kategori av bilder, video eller lyd på Commons 
Kommunedata INSEE
Babsk

Babsk er en by i sentrale del av Polen i Łódź voivodskap. Byen ligger ved elva, rundt 75 kilometer sørvest for Warszawa.
Babsk hadde ca. 700 innbyggere per 1. januar 2007.


== Eksterne lenker ==
Offisielt nettsted 
(en) Babsk – kategori av bilder, video eller lyd på Commons 
Kart
Viktor Kassai

Viktor Kassai (født 10. september 1975) er en ungarsk fotballdommer. Kassai tilhører UEFAs elitedommere. Han har vært FIFA-dommer siden 2003.Han har (pr. 15. juni 2009) dømt fem kamper i Champions League og 10 kamper i UEFA-cupen. Han dømte også OL-finalen 23.august 2008 mellom Nigeria og Argentina. Argentina vant kampen 1–0.Kassai var en av dommerne i VM 2010, og dømte fire kamper.
Kassai ble 26. mai 2011 presentert som hoveddommer for Mesterligafinalen mellom FC Barcelona og Manchester United på Wembley 28. mai.


== Kamper i VM som hoveddommer ==


=== 2010 ===
 Brasil – Nord-Korea  (gruppespill)
 Mexico – Uruguay  (gruppespill)
 USA – Ghana  (åttendedelsfinale)
 Tyskland – Spania  (semifinale)


== Referanser ==
Raducz

Raducz er en landsby i sentrale del av Polen i Łódź voivodskap. Byen ligger ved elva Rawka, rundt 75 kilometer sørvest for Warszawa.
Raducz hadde 30 innbyggere per 1. januar 2007.


== Eksterne lenker ==
(en) Raducz – kategori av bilder, video eller lyd på Commons 
Kart
Robert Małek

Robert Małek (født 15. mars 1971) er en polsk fotballdommer. Malek tilhører UEFAs premier-dommere. Han har aldri dømt VM- eller EM-kamper, men han har dømt to kamper i UEFA-cupen


== Referanser ==
Walter de Gray

Walter de Gray (død 1. mai 1255 i Fulham i England) var en engelsk statsmann og erkebiskop av York under kong Johan uten lands regjering, og under hans sønn, kong Henrik III.


== Liv og virke ==


=== Bakgrunn ===
Han var sønn av John de Gray den eldre fra Eaton i Norfolk, og nevø av John de Gray den yngre som var biskop av Norwich. 
Etter utdannelse ved University of Oxford hadde han en rask karriere i både kirke og stat. Dette skyldtes at han ble en av Johan av Englands favoritter.


=== Rikskansler, biskop ===
Han ble rikskansler i 1205 og biskop av Lichfield i 1210. Dette bispesetet fikk han ikke beholde lenge, men i 1214 ble han biskop av Worcester. Samme år frasa han seg embetet som rikskansler. 
Han var med i kongens følge under signeringen av Magna Carta i juni 1215, og kort tid etter dette forlot han England som sendebud for kongen. 


=== Erkebiskop ===
Under hans fravær ble han utnevnt til erkebiskop av York av Johan og pave Innocens III. Som erkebiskop var han svært opptatt av å hevde sin myndighet i Skottland, og å sto imot Canterbury. Han bygde sørtranseptet i York Minster, og kjøpte en landsby, nå kjent som Bishopthorpe, som fortsatt er erkebiskopens residens. I London bygde han etter 1240 York Place, som senere ble kjernen i Palace of Westminster. Han ble regnet av sine samtidige som en havesyk men patriotisk mann.Mens Henrik III var mindreårig tok de Gray en ledende rolle, og den unge kongen så med stor velvilje på ham. Han ble blant annet brukt som ambassadør til andre lands herskere, og da kongen reiste til Frankrike i 1242 ble de Gray igjen som riksverge. 
Senere var de Gray mer negativ til Henrik III, og i en periode holdt han seg unna offentlige affærer. I 1255 besøkte han London for å delta under et parlamentsmøte, og han døde i Fulham den 1. mai det året. 


== Referanser ==
Alberto Undiano Mallenco

Alberto Undiano Mallenco (født 8. oktober 1973 i Pamplona) er en spansk fotballdommer, av yrke sosiolog. Mallenco tilhører UEFAs elitedommere. 
Han har dømt seks kamper i Champions League og syv kamper i Europa League.Mallenco dømte tre kamper i verdensmesterskapet i fotball 2010.


== Kamper i VM som hoveddommer ==


=== 2010 ===
 Tyskland – Serbia  (gruppespill)
 Nord-Korea – Elfenbenskysten  (gruppespill)
 Nederland – Slovakia  (åttedelsfinale)


== Referanser ==


== Eksterne lenker ==
(en) Alberto Undiano Mallenco på Internet Movie Database 
(en) Alberto Undiano Mallenco – Transfermarkt (dommer) 
(en) Alberto Undiano Mallenco – WorldFootball.net (dommer) 
(en) Alberto Undiano Mallenco – Soccerbase.com (dommer) 
(en) Alberto Undiano Mallenco – Soccerway 
(en) Alberto Undiano Mallenco – EU-Football.info (dommer) 
(en) Alberto Undiano Mallenco – PlaymakerStats.com (dommer)
Gianluca Paparesta

Gianluca Paparesta (født 25. mai 1969 i Bari) er en italiensk fotballdommer. Paparesta tilhører UEFAs premier-dommere. Han har aldri dømt VM eller EM kamper, men han har dømt 9 kamper i UEFA-cupen


== Referanser ==


== Eksterne lenker ==
(it) , (en) Hjemmeside
Pedro Proença

Pedro Proença Oliveira Alves García (født 3. november 1970) er en tidligere portugisisk fotballdommer. Proença tilhører UEFAs premier-dommere, og har blant annet dømt Mesterliga-finalen i 2012. Proença var en av 12 dommere i fotball-EM i 2012, og dømte også finalekampen i mesterskapet. Han la opp som dommer i desember 2014.


== Kamper i VM som hoveddommer ==


=== 2014 ===
 Kamerun – Kroatia  (gruppespill)
 Japan – Colombia  (gruppespill)
 Nederland – Mexico  (åttedelsfinale)


== Referanser ==


== Eksterne lenker ==
Oversikt over internasjonale kamper hos WorldReferee.com Arkivert 19. juni 2014 hos Wayback Machine.
FIFA-profil Arkivert 18. juni 2014 hos Wayback Machine.
Damir Skomina

Damir Skomina (født 5. august 1976) er en slovensk fotballdommer. 
Damir Skomina tilhører UEFAs elitedommere. 
Han har dømt kamper i VM, Mesterligaen, UEFA-cupen og vært fjerdedommer i EM. Han dømte mesterligafinalen 1. juni 2019 i Madrid mellom Liverpool og Tottenham Hotspur.


== Referanser ==


== Eksterne lenker ==
(en) Damir Skomina – Transfermarkt (dommer) 
(en) Damir Skomina – WorldFootball.net (dommer) 
(en) Damir Skomina – Soccerbase.com (dommer) 
(en) Damir Skomina – Soccerway 
(en) Damir Skomina – EU-Football.info (dommer) 
(en) Damir Skomina – PlaymakerStats.com (dommer)
Matteo Trefoloni

Matteo Simone Trefoloni (født 31. mars 1971 i Siena) er en italiensk fotballdommer. Trefoloni tilhører UEFAs premier-dommere. Han har aldri dømt EM- eller VM-kamper, men han har dømt én kamp i Champions League og 6 kamper i UEFA-cupen


== Referanser ==
Odden (Mandal)

Odden er et sted plassert på nordsida av Skjernøysundet i Lindesnes kommune, cirka fire kilometer sørøst for Mandal by.


== Historie ==
Dette stedet ble fra 21. juni 2007 av Statens kartverk regnet som Norges sørligste fastlandspunkt, etter at Spangereidkanalen åpnet og dermed skilte Lindesneshalvøya fra resten av fastlandet. I februar 2008 revurderte Statens kartverk sin første beslutning og omgjorde denne slik at Lindesnes igjen er å regne for Norges sørligste punkt på fastlandet.


== Se også ==
Oversikt over norske geografiske ytterpunkter


== Referanser ==
Alon Yefet

Alon Yefet (født 1. september 1972) er en israelsk fotballdommer. Yefet tilhører UEFAs premier-dommere. Han har aldri dømt VM- eller EM-kamper men han har dømt én kamp i Champions League og 12 kamper i UEFA-cupen


== Referanser ==
Pieter Vink

Pieter Vink (født 13. mars 1967) er en nederlandsk fotballdommer. Vink tilhører UEFAs elitedommere. I 2008 dømte Vink to kamper i gruppespillet i fotball-EM, og han var en av fire dommere som ble sendt hjem etter gruppespillet.


== Kamper i EM som hoveddommer ==
2008

 Østerrike – Kroatia  (gruppespill)
 Sverige– Spania  (gruppespill)


== Eksterne lenker ==
(en) Pieter Vink – Transfermarkt (dommer) 
(en) Pieter Vink – WorldFootball.net (dommer) 
(en) Pieter Vink – Soccerway 
(en) Pieter Vink – EU-Football.info (dommer) 
(en) Pieter Vink – PlaymakerStats.com (dommer)
Erik Breukink

Erik Christiaan Breukink (født 1. april 1964 i Rheden, Gelderland) er en nederlandsk sportsdirektør og tidligere profesjonell syklist. Han var profesjonell fra 1986 til og med 1997 da han la opp. For øyeblikket er Breukink sportsdirektør for Pro Tour-laget Rabobank.


== Syklist ==
Breukink ble født inn i en sykkelfamilie, faren Willem var direktør for sykkelfabrikken Gazelle. Til tross for dette bestemte Erik seg for å bli fotballspiller. I 1980 ombestemte han seg og satset på sykling.
Breukink debuterte som profesjonell for laget Skala-Gazelle i 1986. Det viste seg at han var en tempospesialist og en god klatrer. I sin Tour de France-debut i 1987 vant han en etappe og ble nummer to i ungdomskonkurransen. Det virkelige gjennombruddet fikk han året etter, da han ble nummer to sammenlagt i Giro d'Italia.
Breukinks karriere var preget av uhell, og han klarte aldri å vinne en Grand Tour. Han la opp i 1997 med 61 seiere som profesjonell syklist.


== Sportsdirektør ==
13. januar 2004 startet Breukink i jobben som sportsdirektør for Rabobank, en jobb han har hatt siden.


== Viktigste plasseringer ==


== Tour de France ==
1997 – 52.-plass
1996 – 34.-plass
1995 – 20.-plass
1994 – 29.-plass
1993 – ikke avsluttet
1992 – 7.-plass
1991 – ikke avsluttet
1990 – 3.-plass sammenlagt – seier 12. og 20. etappe
1989 – 1.-plass i prologen, ikke avsluttet
1988 – 1.-plass i ungdomskonkurransen (12.-plass sammenlagt)
1987 – 2.-plass i ungdomskonkurransen, seier 12. etappe (21.-plass sammenlagt)


== Vuelta a España ==
1993 – 7.-plass
1992 – seier 7. etappe


== Giro d'Italia ==
1989 – 4.-plass sammenlagt
1988 – 2.-plass sammenlagt, seier 15. etappe
1987 – 3.-plass sammenlagt, seier 1. etappe


== Eksterne lenker ==
(en) Erik Breukink – kategori av bilder, video eller lyd på Commons 
(de) Erik Breukink – Munzinger Sportsarchiv 
(en) Erik Breukink – Olympedia 
(en) Erik Breukink – Sports-Reference (OL-resultater – arkivert) 
(en) Erik Breukink – ProCyclingStats 
(en) Erik Breukink – Cycling Archives 
(en) Erik Breukink – CycleBase 
(en) Erik Breukink – TheSports.org
Kongelige residenser i Storbritannia

Kongelige residenser i Storbritannia er bygninger som er eller har vært offisielle boliger for Den britiske monarken eller medlemmer av kongefamilien. 
Noen av residensene er kongelige palasser, som eies av staten, mens andre er privat eiendom. Balmoral Castle og Sandringham House har gått i arv i flere generasjoner. Andre er ikke lenger i bruk som kongelige residenser, enten fordi de ikke lenger eksisterer som Palace of Whitehall eller fordi de er tatt i bruk til andre formål som Palace of Westminster. Det er også enkelte residenser som bare brukes svært uregelmessig. 
De kongelige residensene har visse privilegier, som at det ikke er avgift på alkohol der og unntak fra helse- og sikkerhetslover. Unntaket fra alkoholavgiften betyr at det som selges i barene i parlamentsbygningen Palace of Westminster er avgiftsfritt, selv om det er lenge siden bygningen ble brukt som kongelig residens. 
De som er i bruk vedlikeholdes av Royal Households eiendomsavdeling, mens de tidligere kongelige palassene i England ligger under Historic Royal Palaces. 


== Nåværende residenser ==


== Nåværende residenser etter type ==


== Tidligere kongelige residenser ==
Hubred-saken

Hubred-saken er navnet på en sak som har gått i Hedmark i Norge fra høsten 2003 til sommeren 2007. 15. september 2003 sendte lærer Håkon Hubred ved Sentrum videregående skole i Kongsvinger et brev til samtlige lærere ved skolen hvor han kritiserte arbeidsmiljøet ved skolen. I desember samme år sendte han bekymringsmeldinger til Fylkesrevisjonen i Hedmark om hvordan skolen disponerte sine økonomiske midler. I mai 2004 mottok han en advarsel hvor han ble beskyldt for å fremsette udokumenterte påstander, være illojal og ha manglende samarbeidsvilje. Et halvt år senere, 24. november 2004, ble Hubred sagt opp etter å ha jobbet 30 år ved skolen.
Hubred mente oppsigelsen var usaklig, og saken havnet i rettsvesenet. Der kom det til forlik mellom Hubred og arbeidsgiveren Hedmark fylkeskommune i juni 2005, som innebar at Hubred sa opp stillingen sin og fikk økonomisk kompensasjon. Senere så Arbeidstilsynet på saken og de mente at Hubred var dårlig behandlet av Fylkeskommunen, og anbefalte han å forfølge saken. Hubred gjorde dette, og mente at forliket skjedde på feil grunnlag, og at han var en varsler som ble utsatt for ulovlig gjengjeldelse fra Fylkeskommunens side.
Saken førte til et voldsomt press mot Fylkesrådet, og 10. mai 2007 vedtok Fylkestinget i Hedmark å sette en uavhengig granskingskommisjon på saken, mot Arbeiderpartiets stemmer. Jan Fougner ble satt til å lede granskingen, som ble klar 2. juli. Den konkluderte med at Hubred var en varsler, og at Fylkeskommunen ble kritisert for systemssvikt, men også Hubred fikk litt kritikk for sin oppfølging etter brevet av 15. september 2003.
I 2013 ga Hubred ut boka «Hubred-saken. Én mot alle. Alle mot én.»


== Referanser ==


== Eksterne lenker ==
Rapporten til kontrollutvalget for Hedmark fylkeskommune
Hubred-rapporten: Fylkesrådet vil se på lærdommene - Fylkeskommunens svar til rapporten
Datsja

Datsja (av russisk дача) er et russisk ord for en sommerbolig eller et landsted i forstedene til russiske og tidligere sovjetiske byer. Ordet betyr egentlig '(det som er) gitt eller tildelt', men kan forklares som «et hus på landet». Det kan være alt fra små hageskur til flotte to-etasjes jakthytter. Byboere i Russland og de andre østeuropeiske statene som måtte ha en datsja med litt eiendom, kan bruke den som attåtnæring og dyrke frukt og grønnsaker og ale opp kylling og gris. I sommerhalvåret besøkes datsjaen i helgene for å nyte frisk luft og for å hente hjem innhøstningen som så blir syltet og hermetisert. Den største forskjellen fra vanlig norsk hytteliv er nettopp matauk-aspektet.

Fordi det var restriksjoner på størrelsen og formen på datsjaer i sovjettida ble enkelte trekk ved bygningene, som et loft eller en overbygd veranda, ofte overdimensjonert. I perioden fra 1963 til 1985 var begrensningene særlig store, og en kunne bare bygge énetasjes sommerhus uten permanent oppvarming og gulvareal mindre enn 25 m² som datsjaer. Eldre datsjaer fikk likevel stå urørt. Siden 1990 er slike restriksjoner fjernet. Det er anslått at omkring en firedel av alle familier i storbyene har datsjaer.Datasjer kan brukes av eieren eller leies ut til byboere om sommeren.


== Se også ==
Fritidsbolig


== Referanser ==


== Eksterne lenker ==
(en) Dachas – kategori av bilder, video eller lyd på Commons
MS «Artania»

MS «Artania (tidligere MS «Royal Princess» og MS «Artemis») er et cruiseskip som eies og driftes av P&O Cruises. Hun ble bygget i 1984 ved Wärtsilä i Helsingfors i Finland for Princess Cruises.


== Historie ==
Skipet ble bygget i 1984 ved Wärtsilä i Helsingfors i Finland. Den 30. oktober 1984 ble skipet overlevert Princess Cruises i Storbritannia og 15. november ble hun døpt i Southampton. Skipet fikk navnet MS «Royal Princess». Hun skiftet eier til P&O i april 2005 og ble døpt om til «Artemis». I 2011 ble hun chartret av Phöenix Reisen, et tysk rederi, og ble omdøpt til «Artania».


== Covid-19-pandemien ==

Den 26. mars 2020 lå «Artania» til ankers ved kysten av Western Australia. Det ble meldte om syv bekreftede tilfeller av koronavirus ombord. Skipet, som verken hadde australiere blant mannskap eller besetning, måtte ligge utenfor kysten.
«Artania» fikk legge til i havnen i Fremantle den 27. mars, og dagen etter fikk 46 med covid-19-symptomer tas i land for å bringes til sykehus i Perth. De fleste av de 850 passasjerene fløy ut fra Perth lufthavn til Tyskland 28.–29. mars. 41 passasjerer og mannskap med covid-19 ble brakt til sykehus, som til Joondalup Health Campus.Den 1. april var det 450 mannskaper og et dusin passasjerer om bord. Australias regjering beordret dem å forlate havnen, men skipet krevde å få bli i 14 dager til, noe som ble tolket som et ønske om å se om flere covid-19-tilfeller manifesterte seg. 12 passasjerer som var igjen om bord fordi de var for syke til å fly sammen med hovedgruppen av passasjerer, fikk gå i land 1. april. Den føderale Attorney-General, Christian Porter, sa at det var en humanitær plikt å hjelpe disse.CNN skrev den 3. april at det var igjen 16 passasjerer og hundrevis av besetningsmedlemmer på «Artania». Den 7. april hadde to passasjerer fra «Artania» dødd av covid-19 på Joondalup private hospital. Den 17. april døde et besetningsmedlem fra skipet på Royal Perth Hospital. Den 23. april ble det meldt at en passasjer hadde dødd på Sir Charles Gairdner Hospital i Perth.Utbruddet krevde fire liv i Western Australia og minst 81 bekreftede tilfeller ble knyttet til skipet.Skipet forlot Fremantle 18. april. Det satte kurs for Indonesia og Filippinene for å slippe av mannskaper, og så returnere til Bremerhaven i Tyskland med åtte passasjerer og et minimumsmannskap på 75 ombord.Skipet avløp Tanjung Priok ved Jakarta den 24. april. 56 mannskaper steg av og ble satt i karantene på et sykehus. Dagen etter forlot nok et mannskap skipet. Indonesierne testet alle 57 som var steget i land. Åtte hadde sykdommen.Den 26. april 2020 var det åtte passasjerer ombord da «Artania» forlot indonesisk farvann. Skipet slapp i land 236 filippinske mannskaper i Manila 1. mai. Så satte det kurs for Bremerhaven via Singapore.Den 8. juni 2020, etter seks måneder til sjøs, la skipet til i Bremerhaven.


== Referanser ==


== Eksterne lenker ==
(en) IMO 8201480 – kategori av bilder, video eller lyd på Commons 
(en) MS «Artania» – Den internasjonale sjøfartsorganisasjonen 
(en) P&O Cruises side for Artemis
(sv) «Royal Princess (1984)». Arkivert fra originalen 29. juli 2012.  hos Fakta om Fartyg (svensk)